

Župe svetog Ivana Krstitelja – Rečica

Br. 605. god. XII. 22. rujna 2019.

*U ono vrijeme: Govoraše Isus svojim učenicima: »Bijaše neki bogat čovjek koji je imao upravitelja. Ovaj je bio optužen pred njim kao da mu rasipa imanje. On ga pozva pa mu reče: ’Što to čujem o tebi? Položi račun o svom upravljanju jer više ne možeš biti upravitelj!’ Nato upravitelj reče u sebi: ’Što da učinim kad mi gospodar moj oduzima upravu? Kopati? Nemam snage. Prositi? Stidim se. Znam što ću da me prime u svoje kuće kad ­budem maknut s uprave.’ I pozva dužnike svoga gospodara, jednog po jednog. Upita prvoga: ’­Koliko duguješ gospodaru mojemu?’ On reče: ’Sto ­bata ulja.’ A on će mu: ’Uzmi svoju zadužnicu, sjedni brzo, napiši pedeset.’ Zatim reče drugomu: ’A ti, koliko ti duguješ?’ On odgovori: ’Sto korâ pšenice.’ Kaže mu: ’Uzmi svoju zadužnicu i napiši osamdeset.’ I pohvali go­spodar nepoštenog upravitelja što snalažljivo postupi jer sinovi su ovoga svijeta snalažljiviji prema svojima od sinova svjetlosti.*

*I ja vama kažem: napravite sebi prijatelje od nepoštena bogatstva pa kad ga nestane da vas prime u vječne šatore. Tko je vjeran u najmanjem, i u najvećem je vjeran; a tko je u najmanjem nepošten, i u najvećem je nepošten. Ako dakle ne bijaste vjerni u nepoštenom bogatstvu, tko li će vam istinsko povjeriti? I ako u tuđem ne bijaste vjerni, tko li će vam ­vaše dati? Nijedan sluga ne može služiti dvojici gospodara. Ili će jednoga mrziti, a drugoga ljubiti; ili će uz jednoga prianjati, a drugoga prezirati. Ne možete služiti Bogu i bogatstvu.«*

*Riječ Gospodnja.*

**25. NEDJELJA KROZ GODINU**

***Prvo čitanje****:  Am 8, 4-7*

***Drugo čitanje****: 1Tim 2, 1-8*

***Evanđelje****:   Lk 16, 1-13*

**Zborna molitva**

Bože, sav si svoj zakon sveo na ljubav prema tebi i bližnjemu.  
Daj da vršimo tvoje zapovijedi i postignemo vječni život.  
Po Gospodinu.


**Ulazna pjesma**

Ja sam spasenje naroda, govori Gospodin. Iz koje god nevolje zavape k meni, ja ću ih uslišiti,i bit ću Bog njihov zauvijek.

**Popričesna pjesma**

Naredbe si svoje dao da se brižno čuvaju.  
O, kad bi čvrsti bili putovi moji da tvoja čuvam pravila!

(Ps 119, 4-5)



Isus uzima kao primjer jednu lošu situaciju od koje bismo trebali učiti. Što trebamo učiti? Loše gospodarenje, i još k tome prevaru, da se iz toga "iščeprtljamo?" Uči li Isus nemoral?

Situacija je jasna: loši upravitelj stoji pred izbacivanjem. Kod nas bi danas on dobio sočnu otpremninu od nekoliko milijuna.

Upravitelj u Isusovoj prispodobi uzima sebi otpremninu na svoj način. On vara svoga šefa i njegovim dužnicima spušta cijene. S novcem šefa čini sebi prijatelje, da bi nakon svoga izbacivanja imao dovoljno dobre odnose, "prijatelje" koji će mu i dalje pomagati i sigurno ga neće izdati kao što i on njih nije ščepao.

Što je u toj masivnoj prijevari hvalevrijedno? "I pohvali gospodar nepoštenog upravitelja", kaže Isus. Koju to pamet Isus preporuča?

Pred mnogo godina jedan je čovjek bio žrtva varalice. Njegova priča bila je savršeno ispričana, skroz naskroz vjerodostojna, sa svih strana obrađena, odoljevala je svim provjeravanjima. Novac je već bio na putu. Čovjek se razbolio, ne toliko radi gubitka novca, nego radi osjećaja, da je lukavo prevaren.


Tada je prevareni čovjek razmišljao: kad bi taj čovjek svoju inteligenciju, svoju spretnost, svoju stratešku nadarenost upotrijebio za dobre stvari, on bi mogao raditi velika djela za ljude.

Da, Isus nažalost govori istinu: "Djeca ovoga svijeta" često su puno puta pametnija od "djece svjetla". Kad  bismo se mi zauzeli za dobro, za kraljevstvo Božje, za ljubav prema bližnjemu s puno fantazije, energije, ustrajno, kao što se mnogi varalice zauzimaju za zlo djelo, tada bi svijet izgledao drukčije. Isus je najbolji savjetnik novca. On zna, kako stvarno možemo uložiti svoj novac. Upravljajmo s našim novcem sadržajno!

**STVARNE PREPREKE**

Puna nam usta „škole za život“. Isprazna floskula poput mnogih. Samo manjak inteligencije može ismisliti takvu floskulu. Niti je škola počela u rujnu niti će završiti u lipnju. Niti je škola počela s nekim ministrom niti će s njim završiti. Sve je to samo umišljenost ljudi koji žive u nekom paralelnom svijetu, izvan stvarnosti života.

Volio bih kada bi đaci u školi koristili više mozak a manje tablet ili pametni telefon ili pametnu ploću. Škola nije igraonica, ona je suočavanje sa stvarnim životom korak po korak. Žele nas uvjeriti kako mi nekada nismo mislili, zaključivali…itekako smo morali misliti…



**Župna kateheza - vjeronauk**

U subotu 14. rujna u vjeronaučnoj dvorani imali smo susret roditelja prvopričesnika i firmanika. Tom prigodom bila je i prva kateheza za roditelje“ Ja pripadam Crkvi“. Po sakramnetu krštenja svi pripadamo Crkvi. Papa Franjo u svojoj audijenciji vjernicima naglasio je: „ Mi nismo izoliranji nismo kršćani na pojedinačnoj osnovi, svaki za sebe; naš je identitet pripadnosti. Mi smo kršćani zato jer pripadamo Crkvi.“ Nema solera kršćanina. Istina da je nekad naporno kročiti s drugima. Nikada sebe ne postavljati kao zahtjev i mjerilo drugima. Svaki čovjek ima svoju povijest koju nosi sa sobom. Ljepota Crkve nije u savršenosti nego u tim različitostima.

Nažalost, neki roditelji su se oglušili na poziv čime pokazuju da im i nije stalo do ozbiljnosti priprave za sakramente njihove djece u koju bi se i sami trebali uključiti.

U nedjelju 15. rujna imali smo pod misom u 9,00 sati svečani početak školske i vjeronaučne godine i zaziv Duha Svetoga.

Neki roditelji su pitali koji razred su kandidati za **prvu pričest**? – **učenici trećeg razreda.**

Kandidati za **firmu** su učenici **šestog i sedmog razreda**.

**ČITAČ – NAVJESTITELJ RIJEČI BOŽJE U LITURGIJI**

Središnje mjesto u životu Crkve i vjernika bez sumnje pripada Riječi Božjoj. Međutim, iako je od samih početaka Crkve Riječ Božja bila temelj i izvor sveukupnog kršćanskog života. Valjalo bi ponajprije reći da je u bogoslužju riječ o drugačijem čitanju, jer se radi o posve drugačijoj riječi, o Božjoj riječi. Nije li stoga prikladnije kazati da se u bogoslužju naviješta Riječ? Čitač, naime, prenosi Vijest, dapače Veselu vijest, Božju riječ. On je u bogoslužju kao navjestitelj, kao glasonoša, kao prorok koji je svjestan da ne govori svoje misli niti misli nekoga koji je sličan njemu, nekoga čovjeka.

Naime poput proroka čitač je pozvan ne jednostavno proglasiti nego štoviše navijestiti Božju riječ ‒ Radosnu vijest spasenja ‒ cijeloj zajednici u dubokoj i trajnoj svijesti da ne govori svoje riječi nego Riječi samoga Boga u kojima nam je objavio put spasenja i punine ţivota.

Riječ je o vrlo odgovornoj sluţbi koja ukoliko želi biti dosljedna Božjoj spasenjskoj riječi koju naviješta treba biti autentična, tj. potrebno je da riječ koju naviješta zaživi ponajprije u srcu čitača.

|  |  |  |
| --- | --- | --- |
| Ponedjeljak,  23. rujna |  | Padre Pio |
| Utorak  24. rujna |  | Rupert i Virgil |
| Srijeda  25. rujna |  | Aurelija |
| Četvrtak,  26. rujna |  | Kuzma i Damjan |
| Petak  27. rujna |  | Vinko Paulski |
| Subota,  28. rujna | 18,00 | Vjenceslav  + Mara, Andrija Ladić i obitelj Skolan; + Mara, Janko Žunac |
| **Nedjelja,**  29. rujna | 9,00  11,00 | **26. NEDJELJA KROZ GODINU**  +Janko, Jela Martinić; + Jela Mikulić i ob.; + Ivan Haviža; +Mijo, Ivan, Mara Strnić; + Veronika, Josip Cvetković; +Josip Mučnjak i ob.; + Jaga Pevac i ob.; + Mara, Franjo, Ivan, Ana Vojvoda; + Ivan Cvetković  POLDANJA SVETA MISA – pro populo |

MOLITVENA ZAJEDNICA – SUSRETI NEDJELJOM U 18,00 SATI U ŽUPNOJ CRKVI!

**DAROVALI OVAJ TJEDAN ZA OBNOVU NAŠE ŽUPNE CRKVE:**

Obitelj Stepić – Fundurulić, Luka Pokupska 87.

Hvala svima a potičemo i druge!

Ostali možete darovati u župnom uredu ili sakristiji ili u banci. Župa sv. Ivana Krstitelja Rečica ( za obnovu župne crkve) IBANHR8124000081104962168

**ŽUPNE OBAVIJESTI**

**RASPORED ŽUPNE KATEHEZE:**

ČETVRTAK iza nastave: prvi i drugi razred

PETAK iza nastave: četvrti i peti razred

SUBOTA U 10,00 SATI:

Prvopričesnici ( treći razred)

SUBOTA U 11,00 SATI:

firmanici

Budući dan nam je prije dvije godine

došlo do puknuća cijevi za centralno

grijanja u dvorani, a kako je ono izvedeno tako da bi trebalo doslovno raskopati sve, odlučili smo barem grijati jednu dvoranu tako da nabavimo peć na pelete koja stoji oko 5.000,00 kuna. Budući da župa nema tih novaca jer mora nabaviti pelete za kuću, plin za crkvu a to je trošak od 20.000,00 kn. Budući da dječji zbor i zbor mladih nemaju gdje vježbati ako ne ugrijemo bar jednu dvoranu, a i vjeronauk ne možemo držati kada zahladi. Pozivam župljane na akciju prikupljanja sredstava da kupimo i montiramo peć da se djeca i mladi ne okupljaju u hladnim dvoranama.